পররাষ্ট্র মন্ত্রণালয় (সৌদি আরব)
পররাষ্ট্র মন্ত্রণালয় (আরবি: وزارة الخارجية) হলো সৌদি আরবের বৈদেশিক সম্পর্ক পরিচালনার জন্য একটি দায়বদ্ধ মন্ত্রণালয়। মন্ত্রণালয়টি সৌদি আরবের "রাজনৈতিক, সাংস্কৃতিক এবং আর্থিক আন্তর্জাতিক সম্পর্ক" তদারকি করে এবং কূটনৈতিক সম্পর্ক পর্যবেক্ষণ করে। মন্ত্রণালয়টি ১৯৩০ সালে বাদশাহ আবদুল আজিজ ইবনে সৌদ কর্তৃক একটি রাজকীয় আদেশ জারি করার মাধ্যমে তৈরি করা হয়েছিলো। মন্ত্রণালয়টি বাদশাহ আবদুল আজিজ ইবনে সৌদ দ্বারা নির্মিত প্রথম মন্ত্রী সংস্থা।